Source: https://www.riigiteataja.ee/akt/109112017001
Timestamp: 2020-08-08 23:41:24+00:00

Document:
RT I, 09.11.2017, 1
03.11.2017 otsus nr 168
Vastu võetud 24.10.2017
§ 1. Kalapüügiseaduse muutmine
1) paragrahvi 7 lõike 2 esimene lause muudetakse ja sõnastatakse järgmiselt:
„Kutselise kalapüügi korraldamisega, sealhulgas kutselise kalapüügi registri toimingutega, seotud otsused tehakse elektrooniliselt.”;
„(1) Kalapüügiga tegeleval isikul peab eripüügil ja harrastuskalapüügil kaasas olema kalapüügiõigust tõendav dokument. Kaluri kalapüügiloa alusel kalapüügiga tegeleval isikul peab kalapüügil kaasas olema isikut tõendav dokument. Kalapüügiga tegelev isik on riiklikku järelevalvet teostava isiku nõudmisel kohustatud esitama käesolevas lõikes nimetatud dokumendi.”;
3) paragrahvi 12 lõige 6 muudetakse ja sõnastatakse järgmiselt:
„(6) Kui EL, kalapüüki reguleeriv riik või rahvusvaheline organisatsioon nõuab, et kalapüügiga tegeleval isikul peab kutselisel kalapüügil kaasas olema kalapüügiõigust tõendav dokument, mille on andnud Eesti Vabariik, peab sellel isikul kaasas olema kalapüügiloa paberärakiri.”;
4) paragrahvi 14 lõikes 2, § 39 lõikes 3, § 59 lõikes 2, § 61 lõigetes 8 ja 15 ning § 62 teises lauses asendatakse sõna „Maaeluministeerium” sõnadega „Veterinaar- ja Toiduamet” vastavas käändes;
5) paragrahvi 15 pealkiri muudetakse ja sõnastatakse järgmiselt:
„§ 15. Kala ja veetaime esmakokkuost”;
6) paragrahvi 15 täiendatakse lõikega 4 järgmises sõnastuses:
„(4) Maaeluministeerium avaldab eelmise aasta keskmised kala kokkuostuhinnad kalaliikide kaupa väljaandes Ametlikud Teadaanded ja oma veebilehel iga aasta 31. jaanuariks. Ajavahemikus 1.–31. jaanuarini püütud kala väärtuse arvutamisel võetakse aluseks viimased avaldatud Eesti keskmised kala esmakokkuostu hinnad.”;
7) paragrahvi 18 lõikes 2 asendatakse sõnad „ministeerium või valdkonna eest vastutava ministri määratud valitsusasutus” sõnadega „Veterinaar- ja Toiduamet”;
8) paragrahvi 20 lõikes 2 ja § 26 lõikes 3 asendatakse sõna „keskkonnaregister” sõnadega „teadus- ja harrastuskalapüügi andmekogu” vastavas käändes;
9) seaduse 3. peatükki täiendatakse 31. jaoga järgmises sõnastuses:
Teadus- ja harrastuskalapüügi andmekogu
(4) Teadus- ja harrastuskalapüügi andmekogu asutab ning selle põhimääruse kehtestab valdkonna eest vastutav minister määrusega.”;
10) paragrahvi 32 pealkiri muudetakse ja sõnastatakse järgmiselt:
„§ 32. Kutselise kalapüügi luba”;
11) paragrahvi 32 lõiget 1 täiendatakse teise lausega järgmises sõnastuses:
„Kalalaeva kalapüügiluba ja kaluri kalapüügiluba antakse elektroonilises vormis.”;
12) paragrahvi 33 lõikes 1 asendatakse sõnad „kalalaevade riiklikku registrisse” sõnadega „kutselise kalapüügi registrisse”;
13) paragrahvid 34 ja 35 muudetakse ning sõnastatakse järgmiselt:
„§ 34. Kutselise kalapüügi register
(8) Kalalaeva omanik või valdaja teavitab käesoleva seaduse § 33 lõikes 3 nimetatud kalalaevale uue peajõuseadme paigaldamise, kalalaeval olemasoleva peajõuseadme asendamise või tehnilise muutmise kavatsusest registri volitatud töötlejat kirjalikult ning esitab pärast uue peajõuseadme paigaldamist või olemasoleva peajõuseadme asendamist või tehnilist muutmist registri volitatud töötlejale viivitamata nõukogu määruse (EÜ) nr 1224/2009 artikli 40 lõike 3 kohase kirjaliku kinnituse.”;
14) seadust täiendatakse §-dega 351–353 järgmises sõnastuses:
„§ 351. Kalalaeva kalalaevastiku segmenti lisamise õigus
(7) Isik, kes omab õigust lisada kalalaev kalalaevastiku segmenti, kuhu käesoleva paragrahvi alusel on määratud täiendav vaba püügivõimsus, võib taotleda kalalaeva registrisse kandmist täiendava vaba püügivõimsuse arvel üksnes osas, mis kalalaeva lisamise õigust arvestades jääb puudu kalalaeva registrisse kandmiseks.”;
15) paragrahvides 36–38 asendatakse läbivalt sõnad „riiklik register” sõnaga „register” vastavas käändes;
16) paragrahvi 36 punkt 3 muudetakse ja sõnastatakse järgmiselt:
„3) kalalaeva omanik või valdaja ei vasta kalapüügiloa saajale esitatavatele nõuetele;”;
17) paragrahvi 36 punkt 10 muudetakse ja sõnastatakse järgmiselt:
„10) taotluse esitaja või kalalaev ei vasta käesoleva seaduse § 353 lõike 5 alusel kehtestatud täiendava vaba püügivõimsuse arvel kalalaeva registrisse kandmise tingimustele ja korrale.”;
18) paragrahvi 37 punktis 5 asendatakse tekstiosa „§ 35 lõikes 9” tekstiosaga „§ 35 lõikes 6”;
19) paragrahvi 41 lõige 3 muudetakse ja sõnastatakse järgmiselt:
„(3) Kaluri kalapüügiluba antakse äriregistris registreeritud ettevõtjale.”;
20) paragrahvi 41 täiendatakse lõikega 31 järgmises sõnastuses:
„(31) Kalapüügiluba püsiasustusega väikesaare püügivõimaluse kasutamiseks antakse ainult sama väikesaare püsielanikust füüsilisest isikust ettevõtjale või äriühingule, kelle kõik osanikud, aktsionärid või liikmed on sama väikesaare püsielanikud.”;
21) paragrahvi 41 lõige 5 muudetakse ja sõnastatakse järgmiselt:
„(5) Ettevõtja kirjaliku taotluse alusel kantakse kalapüügiloale kalapüügiga vahetult tegeleva kaluri nimi ja isikukood.”;
22) paragrahvi 41 lõige 8 muudetakse ja sõnastatakse järgmiselt:
„(8) Kaluri kalapüügiloa annab Veterinaar- ja Toiduamet.”;
23) paragrahvi 42 lõige 4 tunnistatakse kehtetuks;
24) seaduse 3. peatüki 4. jao 3. jaotise pealkirjast ja § 50 pealkirjast jäetakse välja sõna „Piiratud”;
25) paragrahvi 50 täiendatakse lõigetega 11 ja 12 järgmises sõnastuses:
„(11) Kui veeala püügivõimalused võimaldavad rahuldada kalapüügilubade taotlused täies ulatuses, jaotatakse püügivõimalused taotlejate vahel vastavalt taotlustele.
(12) Käesoleva paragrahvi lõigetes 1 ja 11 nimetatud püügivõimalusi ei jaotata taotlejate vahel, kellele ei või asjaomaseks aastaks kalapüügiluba anda.”;
26) paragrahvi 52 lõikest 3 jäetakse välja sõna „esmakordselt”;
27) paragrahvi 53 täiendatakse lõigetega 11 ja 12 järgmises sõnastuses:
„(11) Püügivõimaluse esmakordseks kehtestamiseks loetakse püügivõimaluse kehtestamist veealal, kus ei ole eelmisel kolmel aastal õiguspäraselt omandatud sama liiki püügivõimalusi.
(12) Püügivõimaluse esmakordseks kehtestamiseks ei loeta püügivõimaluse kehtestamist käesoleva seaduse § 52 lõigetes 2 ja 4 sätestatud juhtudel.”;
28) paragrahvi 54 lõike 5 tekst loetakse lõike teiseks lauseks ja lõiget täiendatakse esimese lausega järgmises sõnastuses:
„Enampakkumisel võib osaleda isik, kes on esitanud kalapüügiloa taotluse enampakkumisel müüdava püügivõimaluse kasutamiseks ja kellele võib anda asjakohase kalapüügiloa.”;
29) paragrahvi 58 lõige 1 muudetakse ja sõnastatakse järgmiselt:
„(1) Ettevõtja võib temale taotluses nimetatud aastaks määratud püügivõimaluse, mille eest ta on maksnud kalapüügiõiguse tasu, ning teise riigi ettevõtjalt kasutamiseks saadud püügivõimaluse anda jooksval aastal kasutamiseks Eesti ettevõtjale, kellele on samaks aastaks määratud püügivõimalus samal veekogul. Selleks esitavad ettevõtjad Veterinaar- ja Toiduametile ühise avalduse, milles on märgitud kasutada antava püügivõimaluse ulatus.”;
30) paragrahvi 59 lõige 1 muudetakse ja sõnastatakse järgmiselt:
„(1) Ettevõtja võib temale taotluses nimetatud aastaks määratud püügivõimaluse, mille eest ta on maksnud kalapüügiõiguse tasu, ning teise riigi ettevõtjalt kasutamiseks saadud püügivõimaluse anda jooksval aastal kasutamiseks teise riigi ettevõtjale või saada püügivõimaluse jooksval aastal kasutamiseks teise riigi ettevõtjalt Veterinaar- ja Toiduameti nõusolekul.”;
31) paragrahvi 59 täiendatakse lõikega 11 järgmises sõnastuses:
„(11) Ettevõtja võib jooksval aastal anda teise riigi ettevõtjale kasutamiseks püügivõimaluse, mille ta on saanud kasutamiseks Eesti ettevõtjalt, kui teise riigi ettevõtjale kasutamiseks antav püügivõimalus kehtib merel väljaspool Läänemerd oleva veeala kohta.”;
32) paragrahvi 60 lõike 1 teine lause muudetakse ja sõnastatakse järgmiselt:
„Väikesaare püsielaniku ajaloolist püügiõigust võib võõrandada ainult sama väikesaare püsielanikule, kes on olnud selle saare püsielanik vähemalt ühe aasta enne ajaloolise püügiõiguse võõrandamise tehingu tegemist, või äriühingule, kelle kõik osanikud, aktsionärid või liikmed on olnud sama väikesaare püsielanikud vähemalt ühe aasta enne ajaloolise püügiõiguse võõrandamise tehingu tegemist.”;
33) paragrahvi 61 täiendatakse lõikega 16 järgmises sõnastuses:
„(16) Komisjoni rakendusmääruse (EÜ) nr 404/2011 artikli 49 lõikes 3 nimetatud ümberarvestustegurid kehtestab valdkonna eest vastutav minister määrusega.”;
34) paragrahvi 90 täiendatakse lõikega 5 järgmises sõnastuses:
„(5) Alates 2017. aasta 1. detsembrist lahendab Veterinaar- ja Toiduamet kalapüügiloa ja kalalaevatunnistuse saamise taotluse, mis on esitatud enne 2017. aasta 1. detsembrit.”;
35) seadust täiendatakse §-dega 901 ja 902 järgmises sõnastuses:
„§ 901. Kalalaevade riikliku registri ümberkorraldamine
(2) Käesoleva seaduse § 34 lõikes 4 nimetatud andmed, mis on esitatud Maaeluministeeriumile enne 2017. aasta 1. detsembrit ning mille säilitamistähtaeg ei ole möödunud, loetakse alates 2017. aasta 1. detsembrist kutselise kalapüügi registri andmeteks.”.
§ 2. Kalapüügiseaduse ja keskkonnatasude seaduse muutmise seaduse muutmine
Kalapüügiseaduse ja keskkonnatasude seaduse muutmise seaduse (RT I, 30.06.2017, 4) § 1 punktis 5 esitatud kalapüügiseaduse § 20 lõike 3 kolmandas lauses asendatakse sõna „keskkonnaregistrisse” sõnadega „teadus- ja harrastuskalapüügi andmekogusse”.
(1) Käesolev seadus jõustub 2017. aasta 1. detsembril.
(2) Käesoleva seaduse § 1 punktid 20 ja 29–31 jõustuvad 2018. aasta 1. jaanuaril.

References: § 1
 § 39
 § 59
 § 61
 § 62
 § 26
 § 33
 § 353
 § 50
 § 52
 § 34

§ 2
 § 1
 § 20
 § 1